عبد الوحید خان

استاد عبد الوحید خان (پیدائش: 1872ء— وفات: 1949ء) ہندوستانی کلاسیکی موسیقی کے کیرانہ گھرانہ سے تعلق رکھنے والے کلاسیکی گلوکار تھے۔

سوانح 
عبد الوحید خان 1872ء میں کیرانہ میں پیدا ہوئے۔ موسیقی کی ابتدائی تعلیم اپنے والد سے سارنگی پر سیکھی جبکہ 12 سال کی عمر میں یعنی 1884ء میں مزید تعلیم کے لیے استاد لنگڑے حیدر بخش خان سے سیکھنے کے لیے کولہاپور چلے گئے۔ استاد لنگڑے حیدر بخش خان سارنگی نواز تھے اور استاد بندے علی خان کے شاگرد تھے جو کیرانہ گھرانہ موسیقی کے ممتاز ترین کلاسیکی گلوکار تھے۔عبدالکریم خان نے عبدالوحید کی بہن غفورن بی بی سے شادی کی تھی لیکن بعد ازاں اپنی ایک شاگرد تارابائی مانے سے شادی کرلی اور غفورن بی بی کو نظر انداز کر دیا۔ آخری عمر میں عبد الوحید خان سماعت کی خرابی کے سبب بہرے ہو گئے تھے اور لوگ اُنہیں بہرے وحید خان کے نام سے پکارتے تھے۔ عبدالوحید خان کا ایک بیٹا حافظ اللہ خان 1946ء میں پیدا ہوا۔ حافظ اللہ خان سارنگی نواز بھی تھا۔

موسیقی 
عبدالوحید خان نے اپنے چچا زاد عبد الکریم خان کے ساتھ مل کر کیرانہ گھرانہ کی موسیقی کو ازسر نو مرتب کیا اور اِس میں نئی جدت پیدا کی۔عبدالوحید خان اپنی موسیقی کو ریکارڈ کروانے کے خلاف تھے۔

شاگرد 
استاد عبد الوحید خان کے متعدد شاگرد تھے جنہوں نے کیرانہ گھرانہ کی موسیقی کو آگے بڑھایا۔ اُن کے شاگردوں میں اختری بائی فیض آبادی، ہیرابائی بڑودکر (متوفی 20 نومبر 1989ء)، فیروز نظامی (متوفی 15 نومبر 1975ء)، محمد حسین شامی (متوفی 1980ء)، پنڈت جیون لال متو، مادھوی متو، پریم ناتھ، منیرہ خاتون، نہتری فیض آبادی (متوفی 1975ء)، استاد عبدالشکور خان سارنگی نواز (متوفی 19 نومبر 1975ء)، لالہ محمد صابری (متوفی 1960ء)، رام نجم سارنگی نواز، عبدالغنی منڈولین نواز (متوفی 1983ء)، عبد الحق قریشی (متوفی 1970ء) شامل ہیں۔

وفات 
تقسیم ہندوستان 1947ء کے بعد عبد الوحید خان پاکستان منتقل ہو گئے اور لاہور میں 77 سال کی عمر میں 1949ء میں اُن کا انتقال ہوا۔

مزید دیکھیے 
 کیرانہ گھرانہ
 عبد الکریم خان

حوالہ جات 

1871ء کی پیدائشیں
1872ء کی پیدائشیں
1949ء کی وفیات
اتر پردیش کے گلوکار
انیسویں صدی کے مرد گلوکار
انیسویں صدی کے ہندوستانی گلوکار
بیسویں صدی کے مرد گلوکار
بیسویں صدی کے ہندوستانی گلوکار
بھارتی مسلم شخصیات
پاکستان میں کلاسیکی موسیقی
پاکستانی کلاسکی گلوکار
پاکستانی کلاسیکی موسیقار
کیرانہ گھرانہ
موسیقی کے گھرانے
مظفر نگر کی شخصیات
ہندوستانی کلاسیکی مرد گلوکار
ہندوستانی گلوکار
مہاجر شخصیات
انیسویں صدی کے ہندوستانی مسلمان